Innhold

# Rapportbygger

Rapportbyggeren er et verktøy for å lage dine egne databaserapporter. I motsetning til Rapportveiviseren, kan du ved å bruke rapportbyggeren ta kontroll over designe av rapporten slik du vil. Den genererte rapporten er et Writer-dokument som du også kan redigere.

For å bruke rapportbyggeren må Java Runtime Environment (JRE)-programvaren være installert, og denne programvaren må velges i LibreOffice.

## For å installere JRE-programvaren

Rapportbyggeren krever et installert Java Runtime Environment (JRE).

1. Velg LibreOffice - Innstillinger Verktøy - Alternativer - LibreOffice - Avansert.

2. Vent opptil ett minutt, mens LibreOffice samler inn informasjon om installert Java-programvare på systemet ditt.

   Hvis en nylig JRE-versjon er funnet på systemet ditt, ser du en oppføring i listen.

3. Klikk på alternativknappen foran oppføringen for å aktivere denne JRE-versjonen for bruk i LibreOffice.

4. Sørg for at Bruk et Java-kjøringsmiljø er aktivert.

Hvis ingen JRE-versjon finnes på systemet ditt, åpne nettleseren og last ned JRE-programvaren fra http://www.java.com. Installer JRE-programvaren. Start deretter LibreOffice på nytt og åpne LibreOffice - Innstillinger Verktøy - Alternativer - LibreOffice - Avansert igjen .

## For å åpne rapportbyggeren

1. Åpne en Base-fil eller opprett en ny database. Databasen må inneholde minst én tabell med minst ett datafelt og et primærnøkkelfelt.

2. Klikk på Rapporter-ikonet i Base-vinduet, og velg deretter Opprett rapport i designvisning.

   Rapportbygger-vinduet åpnes.

Rapportbyggeren er delt inn i tre deler. På toppen ser du menyen, med verktøylinjene under.

Til høyre ser du vinduet Egenskaper med egenskapsverdiene til det valgte objektet.

Den venstre delen av Report Builder-vinduet viser Report Builder-visningen. Rapportbygger-visningen er i utgangspunktet delt inn i tre seksjoner, fra topp til bunn:

1. Sideoverskrift - dra kontrollfelt med fast tekst inn i sideoverskriftsområdet

2. Detaljer - dra og slipp databasefelt i detaljområdet

3. Sidebunntekst – dra kontrollfelt med fast tekst inn i sidebunntekstområdet

For å sette inn et ekstra Rapporthode og Rapportbunntekst-område, velg Rediger - Sett inn rapporthode/bunntekst. Disse områdene inneholder tekst som vises i starten og slutten av hele rapporten.

Klikk på "-"-ikonet foran et områdenavn for å skjule området til én linje i Rapportbygger-visningen. "-"-ikonet endres til et "+"-ikon, og du kan klikke på dette for å utvide området igjen.

Du setter inn databasefelt ved å dra-og-slippe i detaljområdet. Se avsnittet "Slik setter du inn felt i rapporten" nedenfor.

I tillegg kan du klikke på ikonet Etikettfelt eller tekstboks på verktøylinjen, og deretter dra et rektangel i sidetopp- eller sidebunntekst-området for å definere en tekst som er lik på alle sider. Du skriver inn teksten i etikettboksen i det tilsvarende vinduet Egenskaper. Du kan også legge til grafikk ved å bruke grafikkikonet.

## For å koble rapporten til en databasetabell

1. Flytt musen til Egenskaper-visningen. Du ser to fanesider Generelt og Data.

2. På fanesiden Data klikker du på Innhold for å åpne kombinasjonsboksen.

3. Velg tabellen som du vil opprette rapporten for.

4. Etter å ha valgt tabellen, trykk på Tab-tasten for å forlate innholdsboksen.

Legg til felt i rapport-vinduet åpnes automatisk og viser alle feltene i den valgte tabellen.

## Legg til felt i rapporten

Vinduet Legg til felt hjelper deg med å sette inn tabelloppføringene i rapporten.

Etter å ha satt inn felt i detaljvisningen, er rapporten klar for utførelse.

## For å kjøre en rapport

Klikk på Kjør rapport-ikonet på verktøylinjen.

Kjør rapport-ikon

Et Writer-dokument åpnes og viser rapporten du har laget, som inneholder alle verdiene i databasetabellen du har satt inn.

Hvis databaseinnholdet endret seg, kjør rapporten på nytt for å oppdatere resultatrapporten.

## For å redigere en rapport

Bestem først om du vil redigere den genererte rapporten, som er et statisk Writer-dokument, eller om du vil redigere Rapportbygger-visningen og deretter generere en ny rapport basert på det nye designet.

Writer-dokumentet åpnes skrivebeskyttet. For å redigere Writer-dokumentet, klikk Rediger dokument på informasjonslinjen, eller velg Rediger - Redigeringsmodus.

Hvis du vil redigere rapportbygger-visningen, kan du endre noen av egenskapene.

Klikk i detaljområdet. Deretter endrer du noen egenskaper i vinduet Egenskaper, for eksempel bakgrunnsfargen.

Når du er ferdig, klikker du på Kjør rapport-ikonet for å opprette en ny rapport.

Kjør rapport-ikon

Hvis du lukker rapportbyggeren, vil du bli spurt om rapporten skal lagres. Klikk Ja, gi rapporten et navn og klikk OK.

## Sortering av rapporten

Uten sortering eller gruppering vil postene bli satt inn i rapporten i den rekkefølgen de hentes fra databasen.

1. Åpne rapportbygger-visningen og klikk på ikonet Sortering og gruppering på verktøylinjen. Du ser dialogboksen Sortering og gruppering.

Ikon Sortering og gruppering

2. I Grupper-boksen klikker du på feltet du vil ha som det første sorteringsfeltet, og angir egenskapen Sortering.

3. Kjør rapporten.

## Gruppering

1. Åpne rapportbygger-visningen og klikk på ikonet Sortering og gruppering på verktøylinjen. Du ser dialogboksen Sortering og gruppering.

2. I boksen Grupper åpner du listeboksen Gruppeoverskrift og velger å vise en gruppeoverskrift.

3. Klikk på ikonet Legg til felt for å åpne vinduet Legg til felt.

Ikon Legg til felt

4. Dra og slipp feltoppføringen du vil gruppere i gruppeoverskriftsdelen. Dra og slipp deretter de gjenværende feltene inn i detaljdelen.

5. Kjør rapporten. Rapporten viser de grupperte postene.

Hvis du vil sortere og gruppere, åpner du Rapportbygger-visningen og åpner deretter dialogboksen Sortering og gruppering. For å vise en gruppeoverskrift for feltene du vil gruppere, velg for å skjule gruppeoverskriften for feltene du vil sorteres. Lukk vinduet Sortering og gruppering og kjør rapporten.

## Oppdatering og utskrift av dataene dine

Når du setter inn noen nye data eller redigerer data i tabellen, vil en ny rapport vise de oppdaterte dataene.

Klikk på Rapporter-ikonet og dobbeltklikk på den sist lagrede rapporten. Et nytt Writer-dokument vil bli opprettet som viser de nye dataene.

Ikon Rapporter

For å skrive ut en rapport, velg Fil - Skriv ut fra Writer-dokumentet.

Supporter oss!