Innhold

# Om topp- og bunntekster

Topp- og bunntekster er områder i de øverste og nederste sidemargene der du kan legge til tekst eller bilder. Topp- og bunntekster blir lagt til den gjeldende sidestilen. Alle sider som bruker den samme stilen får automatisk den topp- eller bunnteksten du legger til. Du kan sette inn felt, som for eksempel sidetall og kapitteloverskrifter, i topp- og bunntekstene i et tekstdokument.

Sidestilen på den gjeldende siden vises på statuslinjen.

- For å legge til en topptekst på en side, velg Sett inn → Topptekst, og velg sidestilen på den gjeldende siden fra undermenyen.

- For å legge til en bunntekst på en side, velg Sett inn → Bunntekst, og velg sidestilen på den gjeldende siden fra undermenyen.

- Du kan også velge Format - Sidestil, klikke på Topptekst eller bunntekst fanen, og velg deretter Topptekst på eller bunntekst på. Fjern merket for Samme innhold venstre/høyre hvis du vil definere forskjellige topp- og bunntekster for partalls- og oddetallssider.

- For å bruke ulike topp- eller bunntekster i dokumentet, kan du legge de til ulike sidestilene, og deretter bruke de ulike stilene på de sidene du vil ha topp- eller bunntekster på.

## Topp- og bunntekster i HTML-dokumenter

Noen av topptekst- og bunntekstinnstillingene er også tilgjengelige for HTML-dokumenter. Topp- og bunntekster støttes ikke av HTML, og blir i stedet eksporterte med spesielle tagger, så de kan vises i en nettleser. Topp- og bunntekster blir bare eksporterte til HTML-dokument hvis de er tatt i bruk i vevoppsett. Når du åpner dokumentet i LibreOffice igjen blir topp- og bunntekstene vist på rett måte. Det blir også eventuelle felt du har satt inn i dem.

Lignende emner

Lage en sidestil basert på den gjeldende siden

Lage ulike topp- og bunntekster

Sette inn kapittelnavn og -nummer i en topp- eller bunntekst

Formatere topp- og bunntekster

Sidestiler

Supporter oss!