Innhold

# Vis

Angir hvilke elementer som skal vises i hovedvinduet til LibreOffice Calc. Du kan også velge om verdier i tabeller skal merkes.

For å bruke denne funksjonen …

#### Fra menylinjen:

Åpne et regnearkdokument og velg LibreOffice → Innstillinger Verktøy → Innstillinger → LibreOffice Calc → Vis

#### Fra grensesnittet med faner:

Velg Verktøy - Alternativer - LibreOffice Calc - Vis.

#### Fra tastaturet:

Trykk Alt+F12 og velg deretter LibreOffice Calc - Vis.

## Vis

Velg forskjellige innstillinger for visning på skjermen.

### Formler

Angir om det skal vises formler i stedet for resultater i cellene.

### Nullverdier

Angir om tall skal vises med verdien av 0.

### Kommentarindikator

Spesifiserer at en liten trekant i øvre høyre hjørne av cellen indikerer at det finnes en kommentar. Kommentaren vises bare når du aktiverer tips under LibreOffice - Generelt i dialogboksen Alternativer.

For permanent å vise en kommentar, velg kommandoen Vis kommentar fra cellens kontekstmeny.

Du kan skrive og redigere kommentarer med kommandoen Sett inn - Kommentar . Kommentarer som vises permanent, kan redigeres ved å klikke på kommentarfeltet. Klikk på Navigator og under oppføringen Kommentarer kan du se alle kommentarer i gjeldende dokument. Ved å dobbeltklikke på en kommentar i Navigator, hopper markøren til den tilsvarende cellen som inneholder kommentaren.

### Kommentar forfatterskap

Hvis denne boksen er merket av, vil forfatteren av kommentaren og datoen og klokkeslettet da kommentaren ble laget vises i kommentarvinduet når du holder musepekeren over en kommentar.

Kommentarforfatternavnet vises slik det vises i feltene Fornavn og Etternavn i Dialogboksen Brukerdata. Hvis disse feltene er tomme, vises forfatternavnet som "Ukjent forfatter". Oppdatering av brukerdata påvirker kun kommentarer etter oppdateringen.

### Formelindikator og hint

Tegner en blå trekant nederst til venstre i en celle som inneholder en formel. Når du peker over den blå trekanten, vises formelen i et verktøytips selv om en annen celle er valgt.

### Verdimerking

Marker Uthev Verdi boksen for å vise celleinneholdet, avhengig av type, i ulike farger. Tekstceller er formatert i svart, formler i grønt, tallceller i blått og beskyttede celle visesmed en lysegrå bakgrunn, uansett hvordanvisningen der4es er satt.

Når dette valget er slått på, vises ikke tildelte farger i dokumentet før valget slås av igjen.

### Utheving av kolonne/rad

Når denne kommandoen er aktiv, utheves kolonnen og raden i en valgt celle. Hvis flere celler er valgt, er bare kolonnen og raden i den første cellen uthevet.

### Fremhev celle i redigeringsmodus

Når denne kommandoen er aktiv, utheves bakgrunnen til en celle når den er i redigeringsmodus.

### Anker

Angir om det skal vises et anker når du har valgt et innsatt objekt, for eksempel et bilde.

### Vis referansene i farger

Angir at hver referanse merkes med en farge i formelen. Celleområdet omgis også av en farget kant straks cellen som inneholder referansen, velges for redigering.

## Visuell hjelp

Angir hvilke linjer som vises.

### Rutenett

Spesifiserer når rutenettlinjer skal vises. Standard er å vise rutenettlinjer bare på celler som ikke har en bakgrunnsfarge. Du kan velge å også vise rutenettlinjer på celler med bakgrunnsfarge, eller å skjule dem. For utskrift, velg Format - Sidestil - Ark og merk av for Rutenett.

### Peker

Angir om LibreOffice Calc viser pekeren i systemets standardstil, eller stilen som samsvarer med ikontemaet.

#### Med tema

Viser pekeren som definert av ikontemaet, vanligvis som et fett kryss.

#### System

Viser pekeren som systemstandard, vanligvis som en pil.

### Sideskift

Angir om sidebrytene skal vises i et definert utskriftsområde.

### Hjelpelinjer under flytting

Angir om hjelpelinjer skal vises ved flytting av tegninger, rammer, bilder og andre objekter. Hjelpelinjene hjelper deg med å plassere objekter.

## Objekter

Angir om du vil vise eller skjule objekter for opptil tre objektgrupper.

### Objekter/bilder

Angir om objekt og grafikk skal vises eller skjules.

### Diagrammer

Angir om diagram skal vises eller skjules i dokument.

### Tegneobjekter

Angir om draw-objekt skal vises eller skjules i dokument.

## Vindu

Angir om noen hjelpeelementer skal vises i tabellen eller ikke.

### Kolonnebokstaver og radnummer

Angir on rad og kolonneoverskrifter skal vises.

### Vannrett rullefelt

Angir om en horisontal rullelist skal vises nederst i dokumentvinduet.

### Loddrett rullefelt

Angir om et loddrett rullefelt skal vises til høyre i dokumentvinduet.

### Faner

Angir om fanene nederst på regnearket skal vises eller ikke. Hvis det ikke er satt et merke i denne boksen, kan du bare bytte fra en fane til en annen ved å bruke dokumentstrukturen dokumentstrukturen. Legg merke til glidebryteren mellom det vannrette rullefeltet og fanene. Du kan dra i glidebryteren for å velge hvor bredt rullefeltet skal være.

### Disposisjonssymboler

Hvis du har angitt en disposisjon disposisjon, vil valget Disposisjonssymboler angi om disposisjonssymbolene skal vises på kanten av arket eller ikke.

### Sammendrag av søk

Hvis denne boksen er merket av, vises et søkeresultatvindu når du velger Finn alle i Finnbar . Søkeresultatboksen angir antall samsvarende søkeresultater og lister:

- arket der hvert resultat er plassert;

- cellen der hvert resultat er plassert; og

- innholdet i cellen som inneholder hvert resultat.

Hvis du fjerner merket for Vis denne dialogboksen i søkeresultatvinduet, deaktiveres denne funksjonen.

## Vis større/mindre

### Synkroniser ark

Hvis det er satt et merke i denne avkryssingsboksen, vises alle arkene med samme forstørrelse. Hvis det ikke er satt et merke i denne avkryssingsboksen, kan hvert ark vises med forskjellig forstørrelse.

Lignende emner

%produktnavn Calc -alternativer

Supporter oss!